P9_TA(2022)0009

Afgørelse om ikke at gøre indsigelse mod en delegeret retsakt: yderligere krav til medlemsstaterne i deres strategiske planer for den fælles landbrugspolitik for perioden 2023-2027 samt regler om GLM-norm 1

Europa-Parlamentets afgørelse om ikke at gøre indsigelse mod Kommissionens delegerede forordning af 7. december 2021 om supplering af Europa-Parlamentets og Rådets forordning (EU) 2021/2115 med yderligere krav vedrørende visse interventionstyper, som medlemsstaterne skal fastsætte bestemmelser om i deres strategiske planer for perioden 2023-2027 i henhold til nævnte forordning, samt regler om andelen af permanente græsarealer med henblik på normen for god landbrugs- og miljømæssig stand (GLM-norm 1) (C(2021)09115 — 2021/3008(DEA))

(2022/C 336/13)

Europa-Parlamentet,

— der henviser til Kommissionens delegerede forordning (C(2021)09115),

— der henviser til Kommissionens skrivelse af 7. december 2021, hvori Parlamentet anmodes om at erklære, at det ikke vil gøre indsigelse mod den delegerede forordning,

— der henviser til skrivelse af 11. januar 2022 fra Udvalget om Landbrug og Udvikling af Landdistrikter til Udvalgsformandskonferencens formand,

— der henviser til artikel 290 i traktaten om Den Europæiske Unions funktionsmåde,

— der henviser til Europa-Parlamentets og Rådets forordning (EU) 2021/2115 (1), særlig artikel 4, stk. 8, artikel 13, stk. 3, artikel 37, stk. 5, artikel 38, stk. 5, artikel 39, stk. 3, og artikel 45, litra a) -i), artikel 56, litra a), b) og c), og artikel 84, litra a) og b),

— der henviser til forretningsordenens artikel 111, stk. 6,

— der henviser til henstilling til afgørelse fra Udvalget om Landbrug og Udvikling af Landdistrikter,

— der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 20. januar 2022,

A. der henviser til, at medlemsstaterne i henhold til Europa-Parlamentets og Rådets forordning (EU) 2021/2115 skal forelægge nationale strategiske planer (»strategiske planer under den fælles landbrugspolitik«) til Kommissionens godkendelse;

B. der henviser til, at Kommissionen ved forordning (EU) 2021/2115 tillægges beføjelser til at vedtage yderligere krav til udformningen af de interventioner, der skal fastsættes i de strategiske planer under den fælles landbrugspolitik på området direkte betalinger i visse landbrugssektorer som omhandlet i Europa-Parlamentets og Rådets forordning (EU) nr. 1308/2013 (2) og på området udvikling af landdistrikter samt fælles regler for disse områder for så vidt angår forholdet mellem god landbrugs- og miljømæssig stand (GLM) standard 1;

C. der henviser til, at alle disse yderligere krav skal tages i betragtning af medlemsstaterne, når de udformer deres strategiske planer under den fælles landbrugspolitik, som skal fremsendes eller bekræftes til Kommissionen så hurtigt som muligt;

D. der henviser til, at den delegerede forordning fastsætter yderligere krav vedrørende visse interventionstyper, som medlemsstaterne skal fastsætte bestemmelser om i deres strategiske planer for den fælles landbrugspolitik for perioden 2023-2027 i henhold til nævnte forordning, samt regler for så vidt angår forholdet mellem god landbrugs- og miljømæssig stand (GLM) standard 1; der henviser til, at disse yderligere krav bør betragtes som helt nødvendige og presserende nu;

1. erklærer, at det ikke gør indsigelse mod den delegerede forordning;

2. pålægger sin formand at sende denne afgørelse til Rådet og Kommissionen.

(1) Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik (strategiske planer under den fælles landbrugspolitik) og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 (EUT L 435 af 6.12.2021, s. 1).

(2) Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).